CELEX: 32016D0600
Language: mt
Date: 2016-04-15 00:00:00
Title: Deċiżjoni ta' Implimentazzjoni tal-Kummissjoni (UE) 2016/600 tal-15 ta' April 2016 li temenda d-Deċiżjoni 2007/453/KE fejn jidħol l-istatus tal-BSE tar-Rumanija (notifikata bid-dokument C(2016) 2186) (Test b'rilevanza għaż-ŻEE)

19.4.2016   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 103/41
            
         DEĊIŻJONI TA' IMPLIMENTAZZJONI TAL-KUMMISSJONI (UE) 2016/600
   tal-15 ta' April 2016
   li temenda d-Deċiżjoni 2007/453/KE fejn jidħol l-istatus tal-BSE tar-Rumanija
   
      
         (notifikata bid-dokument C(2016) 2186)
      
   
   (Test b'rilevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament tal-Parlament Ewropew u tal-Kunsill (KE) Nru 999/2001 tat-22 ta' Mejju 2001 li jistabbilixxi regoli għall-prevenzjoni, kontroll u eradikazzjoni ta' ċertu enċefalopatija sponġiformi li tixtered (1), u b'mod partikolari t-tielet subparagrafu tal-Artikolu 5(2) tiegħu,
   Billi:
   
               (1)
            
            
               Ir-Regolament (KE) Nru 999/2001 jistipula li l-Istati Membri, il-pajjiżi terzi jew ir-reġjuni tagħhom (“il-pajjiżi jew ir-reġjuni”) għandhom jiġu klassifikati skont l-istatus tagħhom tal-enċefalopatija sponġiformi bovina (il-BSE) f'waħda minn tliet kategoriji: riskju negliġibbli tal-BSE, riskju kkontrollat tal-BSE, u riskju indeterminat tal-BSE.
            
         
               (2)
            
            
               L-Anness tad-Deċiżjoni tal-Kummissjoni 2007/453/KE (2) jelenka l-pajjiżi jew ir-reġjuni skont l-istatus tagħhom tal-BSE.
            
         
               (3)
            
            
               L-Organizzazzjoni Dinjija għas-Saħħa tal-Annimali (l-OIE) taqdi rwol ewlieni fil-kategorizzazzjoni tal-pajjiżi jew tar-reġjuni skont ir-riskju tagħhom tal-BSE.
            
         
               (4)
            
            
               F'Mejju tal-2014, l-Assemblea Ġenerali tal-OIE iddeċidiet li fir-Riżoluzzjoni Nru 18 tagħha — Recognition of the Bovine Spongiform Encephalopathy Risk Status of Member Countries (3) — tagħti status ta' “riskju negliġibbli tal-BSE” lir-Rumanija. Fis-27 ta' Ġunju 2014, il-Kummissjoni Xjentifika tal-OIE għall-Mard tal-Annimali ssospendiet dak l-istatus ta' riskju negliġibbli tal-BSE għax fl-20 ta' Ġunju 2014 ir-Rumanija nnotifikat każ ta' BSE atipika.
            
         
               (5)
            
            
               F'Mejju tal-2015, l-Assemblea Ġenerali tal-OIE emendat il-Kapitoli tal-BSE tal-Kodiċi tas-Saħħa tal-Annimali Terrestri tal-OIE (“il-Kodiċi”) u fl-Artikolu 11.4.1 tal-Kodiċi żiedet din is-sentenza: “Għall-finijiet ta' rikonoxximent uffiċjali tal-istatus ta' riskju tal-BSE, il-BSE teskludi li “BSE atipika” hija kundizzjoni li maħsuba li tfeġġ b'mod spontanju fil-popolazzjonijiet kollha tal-baqar b'rata tassew baxxa” (4).
            
         
               (6)
            
            
               Billi l-istatus ta' riskju negliġibbli tal-BSE għar-Rumanija kien ġie sospiż għax tfaċċa każ ta' BSE atipika u l-verżjoni l-ġdida tal-Kodiċi teskludi l-BSE atipika għall-finijiet tar-rikonoxximent uffiċjali tal-istatus ta' riskju tal-BSE, il-Kummissjoni Xjentifika tal-OIE għall-Mard tal-Annimali ddeċidiet li b'effett mit-8 ta' Diċembru 2015 lir-Rumanija terġa' tagħtiha l-istatus ta' riskju negliġibbli tal-BSE.
            
         
               (7)
            
            
               Għalhekk għandha tiġi emendata l-lista tal-pajjiżi fl-Anness tad-Deċiżjoni 2007/453/KE ħalli tirrifletti dik id-deċiżjoni.
            
         
               (8)
            
            
               Għalhekk id-Deċiżjoni 2007/453/KE tiġi emendata skont dan.
            
         
               (9)
            
            
               Il-miżuri previsti f'din id-Deċiżjoni huma skont l-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf,
            
         ADOTTAT DIN ID-DEĊIŻJONI:
   Artikolu 1
   L-Anness tad-Deċiżjoni 2007/453/KE hu emendat kif ġej:
   
               (1)
            
            
               l-entrata “— ir-Rumanija” tiddaħħal fil-Parti “A. Pajjiżi jew reġjuni b'riskju negliġibbli tal-BSE”, wara “— il-Portugall” u qabel “— is-Slovenja”;
            
         
               (2)
            
            
               l-entrata “— ir-Rumanija” tiddaħħal fil-Parti “B. Pajjiżi jew reġjuni b'riskju kkontrollat tal-BSE”.
            
         Artikolu 2
   Din id-Deċiżjoni hija indirizzata lill-Istati Membri.
   
      Magħmul fi Brussell, il-15 ta' April 2016.
      
         
            Għall-Kummissjoni
         
         Vytenis ANDRIUKAITIS
         
            Membru tal-Kummissjoni
         
      
   
   
      (1)  ĠU L 147, 31.5.2001, p. 1.
   
      (2)  Id-Deċiżjoni tal-Kummissjoni Nru 2007/453/KE tad-29 ta' Ġunju 2007 li tistabbilixxi l-istatus tal-BSE ta' Stati Membri jew pajjiżi terzi jew reġjuni tagħhom skont ir-riskju tal-BSE (ĠU L 172, 30.6.2007, p. 84).
   
      (3)  http://www.oie.int/fileadmin/Home/eng/Animal_Health_in_the_World/docs/pdf/2014_A_RESO-18_BSE.pdf
   
      (4)  http://www.oie.int/index.php?id=169&L=0&htmfile=chapitre_bse.htm